«Härliga sommardag», er en svensk sang fra 1972, skrevet av Håkan Elmquist og produsert av Anders Burman. Sangen vant svenske Melodifestivalen 1972 og ble fremført av gruppen Family Four, bestående av Berndt Öst, Agnetha Munther, Marie Bergman og Pierre Isacsson. Gruppen hadde vunnet konkurransen året før med sangen «Vita vidder» og fikk dermed representere Sverige i Eurovision Song Contest for andre året på rad. I den internasjonale finalen ble «Härliga sommardag» nummer 13 av 18 deltakere.